Umajjovský kalifát

Umajjovský kalifát alebo Umajjovská ríša () bol druhý kalifát založený po smrti islamského proroka Mohameda. Utman, tretí z rašidskych kalifov, bol tiež členom dynastie. Rodina zaviedla dynastické, dedičné vládnutie s Mu’áviom, dlhodobým guvernérom tzv. „Veľkej Sýrie“, ktorý sa stal kalifom v roku 661. Po smrti Mu’ávia v roku 680 sa viedli spory o následníctvo a moc nakoniec prešla na Marvána, z inej vetvy dynastie. Sýria zostala hlavnou základňou moci Umajjovcov, s hlavným mestom v Damasku.

Umajjovci pokračovali v moslimských dobývaniach, dobývajúc Baktriu, okolie rieky Indus, Magreb a Hispániu (Andalúzia). Na svojom vrchole pokrýval Umajjovský kalifát 11 miliónov km², čím sa stal jednou z najväčších ríš v histórii z hľadiska rozlohy. Dynastia bola zvrhnutá Abbásovcami v roku 750. Preživší členovia dynastie sa usadili v Cordóbe, ktorá sa ako emirát a neskôr kalifát stala svetovým centrom vedy, medicíny, filozofie a vynálezov počas zlatého veku islamu.

Umajjovský kalifát vládol nad rozsiahlym mnohonárodnostným a multikultúrnym obyvateľstvom. Kresťania, ktorí stále tvorili väčšinu obyvateľstva kalifátu, a Židia (judaisti) mali povolené praktizovať svoje náboženstvo, ale museli platiť džizju (daň z hlavy), od ktorej boli moslimovia závislí. Moslimovia boli povinní platiť iné dane, zvané zakát, ktoré boli výslovne určené na rôzne sociálne programy na prospech moslimov. Pod rannými Umajjovskými kalifmi zastávali významné pozície kresťania, niektorí pochádzali z rodín, ktoré slúžili Byzantskej ríši. Zamestnávanie kresťanov bolo súčasťou širšej politiky náboženskej tolerancie, ktorá bola nevyhnutná kvôli prítomnosti veľkých kresťanských populácií v dobytých provinciách, ako aj v Sýrii. Táto politika tiež zvýšila Mu’áviovú popularitu a upevnila Sýriu ako jeho mocenskú základňu. Umajjovská éra je často považovaná za zlaté obdobie islamského umenia.

 Zoznam vládcov 
Zoznam vládcov od vyhlásenia kalifátu do Abbásovskej revolúcie:
KalifDoba vládyPoznámkyMu’ávia661680vyhlásil kalifátJazíd I.680683syn Mu’áviaMu’ávia II.683684syn JazídaMarván684685zakladateľ Marváncov*Abd (al-Malik)685705syn Marvánaal-Valíd I.705715syn AbdaSulejman715717syn ValídaUmar717720vrátil Umajjadcov na trónJazíd II.720724po Umarovej smrti, Marvánovci pod Jazídom II., získavajú trón späťHišam724743syn Abdaal-Valíd II.743744syn Jazída II.Jazíd III.744744syn Valída II.Ibrahim744744syn Valída II., prebral moc po bratoviMarvan II. (vládol z iného mesta)744750syn Um. generála ziskava moc na 6 rokov do Abbásovskej revolúcie
*stále súčasť dynastie Umajjovcov

 Referencie 

 Iné projekty 

 Zdroj 

Kategória:Kalifát
Kategória:Dejiny Blízkeho východu
Kategória:Dejiny Saudskej Arábie
Kategória:Arabské dynastie